Toni Jalonen

Toni Jalonen (s. 17. huhtikuuta 1991) on suomalainen poliitikko, joka herätti huomiota kertomalla Viron hallituspuolue EKRE:n nuorisojärjestön Sinine Äratusin järjestämässä Etnofutur IV -konferenssissa 23.2.2020 olevansa etnonationalisti, traditionalisti ja fasisti. Jalonen on ollut Perussuomalaisten Nuorten kolmas (2019) ja toinen (2020) varapuheenjohtaja. Perussuomalaiset erotti Jalosen puolueesta vuonna 2020.

Jalonen on myös Suomen Sisun jäsen ja etnofuturistisen Suunta-kulttuurikollektiivin johtaja.

Jalonen oli fasistisen Sinimustan Liikkeen ehdokkaana vuoden 2023 eduskuntavaaleissa. Hän kuvasi vaalien alla suhdettaan fasismiin seuraavasti: ”En irtisanoudu F-sanasta, mutta nykyisin en enää kuvailisi itseäni silkaksi fasistiksi.” Sen sijaan hän sanoi olevansa ensisijassa kansallismielinen etnofuturisti. Jalonen sai Uudenmaan vaalipiirissä 230 ääntä eikä tullut valituksi.

Lähteet 

Perussuomalaiset poliitikot
Suomalaiset fasistit
Vuonna 1991 syntyneet
Elävät henkilöt